ಹಾರರ್ ಚಲನಚಿತ್ರಗಳನ್ನು ಲೇವಡಿ ಮಾಡುವಂತಿರುವ ಈ ಜಾಹೀರಾತಿನಲ್ಲಿ, ಒಲಿಂಪಿಕ್ ಓಟಗಾರ ಸುಜಿ ಫೇವರ್-ಹ್ಯಾಮಿಲ್ಟನ್ ಯಾವುದೋ ಒಂದು ಕಗ್ಗಾಡಿನಲ್ಲಿರುವ ಮನೆಯೊಂದರಲ್ಲಿ ಸ್ನಾನ ಮಾಡುತ್ತಿರುವಾಗ ಮುಖವಾಡ ಧರಿಸಿದ ಯಾಂತ್ರಿಕ ಗರಗಸಧಾರೀ ಕೊಲೆಗಾರನೊಬ್ಬ ಪ್ರತ್ಯಕ್ಷನಾಗುತ್ತಾನೆ. ತಾನು ಬಳಸುವ Nike ಉತ್ಪನ್ನಗಳಿಂದಾಗಿ ಕೊಲೆಗಾರನಿಗಿಂತ ಉತ್ತಮವಾದ ದೈಹಿಕ ಸಾಮರ್ಥ್ಯ ಪಡೆದಿರುವ ಹ್ಯಾಮಿಲ್ಟನ್ ತನ್ನ ಮಿಂಚಿನ ಓಟ ಕಿತ್ತು ತಪ್ಪಿಸಿಕೊಳ್ಳುತ್ತಾಳೆ. ಜಾಹೀರಾತಿನ ಕೊನೆಯ ದೃಶ್ಯದಲ್ಲಿ ಓಡಿ ಸುಸ್ತಾಗಿರುವ ಕೊಲೆಗಾರ ಕುಂಟಿಕೊಂಡು ಹೋಗುತ್ತಿರುವುದನ್ನು ತೋರಿಸಲಾಗುತ್ತದೆ ಮತ್ತು "ಕ್ರೀಡೆ ಏಕೆ?" ಎಂಬ ಪ್ರಶ್ನೆಯನ್ನು ಕೇಳಲಾಗುತ್ತದೆ. ಈ ಪ್ರಶ್ನೆಗೆ ಬೇಗನೆ "ನೀವು ದೀರ್ಘಕಾಲ ಬದುಕುವಿರಿ, ಅದಕ್ಕೆ" ಎಂಬ ಉತ್ತರ ನೀಡಲಾಗುತ್ತದೆ.

೨೦೦೦ದ ಬೇಸಿಗೆ ಒಲಂಪಿಕ್ಸ್(ಶುಕ್ರವಾರ)ನ ಸಮಯದಲ್ಲಿ ಮೊತ್ತಮೊದಲ ಬಾರಿಗೆ ಪ್ರಸಾರಗೊಂಡ "ಹಾರರ್" ಎಂಬ ಶೀರ್ಷಿಕೆ ಹೊತ್ತ ಈ ಜಾಹೀರಾತಿನ ವಿರುದ್ಧ ಸುಮಾರು ೨೦೦ ದೂರುಗಳು (NBCಯ ಪ್ರಕಾರ) ದಾಖಲಾದುದರಿಂದ ಜಾಲವು ಆ ಭಾನುವಾರದ ಹೊತ್ತಿಗೆ ಜಾಹೀರಾತನ್ನು ವಾಪಾಸು ತೆಗೆದುಕೊಂಡಿತು. ESPN ಕೂಡ ಹೀಗೆಯೇ ಮಾಡಿತಾದರೂ ಈ ಜಾಹೀರಾತು FOX, WB, UPN ಮತ್ತು Comedy Central ಮುಂತಾದ ಮಾಧ್ಯಮಜಾಲಗಳಲ್ಲಿ ಬಹಳ ಕಡಿಮೆ ಅಥವಾ ಯಾವುದೇ ವಿವಾದಗಳಿಲ್ಲದೆಯೇ ಪ್ರಸಾರವಾಗುತ್ತ ಇತ್ತು.

ಇದರ ವಿರುದ್ಧದ ಪ್ರತಿಭಟನಾಕಾರರು ಈ ಜಾಹೀರಾತು ಮಹಿಳೆಯರ ವಿರುದ್ಧದ ದೌರ್ಜನ್ಯವನ್ನು ತಿಳಿಯಾದ ರೀತಿಯಲ್ಲಿ ಪ್ರತಿಬಿಂಬಿಸುತ್ತದೆಯೆಂದೂ, ಮತ್ತೂ ಕೆಲವರು ಇದನ್ನು ನೋಡಲು, ಅದರಲ್ಲಿಯೂ ವಿಶೇಷವಾಗಿ ಒಲಂಪಿಕ್ಸ್ ಅನ್ನು ನೋಡಿ ಸಂತಸಪಡುವ ಮಕ್ಕಳಿಗೆ ವಿಪರೀತ ಭಯವಾಗುತ್ತದೆಯೆಂದೂ ವಾದಿಸಿದರು. Nikeಯ ವಕ್ತಾರರು ಈ ಜಾಹೀರಾತು ಹಾಸ್ಯಮಯವಾದ್ದೆಂದೂ, ಸಾಮಾನ್ಯವಾಗಿ ಅಸಹಾಯಕ ಮಹಿಳೆಯು ಕೊಲೆಗೀಡಾಗುವದನ್ನು ತೋರಿಸುವ ಹಾರರ್ ಚಲನಚಿತ್ರಗಳನ್ನು ಇಲ್ಲಿ ಲೇವಡಿ ಮಾಡುವ ಉದ್ದೇಶ ಮಾತ್ರವಿದೆಯೆಂದೂ ಪ್ರತ್ಯುತ್ತರ ನೀಡಿದರು. ಹ್ಯಾಮಿಲ್ಟನ್ ಕೂಡ ಈ ಜಾಹೀರಾತಿನಲ್ಲಿ ಹೆಣ್ಣು ಗಂಡನ್ನು ಸೋಲಿಸುವಂತೆ ಪ್ರತಿಬಿಂಬಿಸುವುದರಿಂದಾಗಿ ಪ್ರೇರಣೆಯುಂಟುಮಾಡುವಂತಿದೆಯೆಂದೂ ಹೇಳಿಕೆ ನೀಡಿದಳು.

ಬೀಟ್‌ಲ್ಸ್ ಹಾಡು
ಪ್ರಾಯೋಜಕತ್ವ
ಉತ್ಪನ್ನಗಳು
ಹಾರರ್ ಜಾಹೀರಾತು